Správa zo zahraničnej pracovnej cesty

# Účastníci ZPC

**Meno a priezvisko:** **PaedDr. Žaneta Csáderová, PhD.**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** riaditeľka

**Znalosť jazykov:** anglicky, rusky

# Zahraničná pracovná cesta

**Štát:** Česká republika

**Mesto:** Trezín

**Dátum:**  29. – 30. 5. 2024

**Prijímajúca organizácia:** Vysoká škola aplikovanej psychológie

**Účel cesty:** Aktívna účasť na vedeckej konferencii “Na mou duši“

**Spôsob financovania:** ZPC bola financovaná z rozpočtu Antidopingovej agentúry SR a prijímajúcej organizácie.

# Rámcový program pobytu

**Dátum:** 29.- 30. máj 2024

**Podujatie:** vedecká konferencia, Psychologie zdraví a její význam pro současnou dobu

# Stručný priebeh rokovaní

Dňa 30. mája 2024 sa uskutočnila medzinárodná vedecká konferencia v Terezíne s názvom Psychologie zdraví a její význam pro současnou dobu. Konferencia sa konala v rámci festivalu „Na mou duši“ pod záštitou hejtmana Ústeckého kraje Ing. Jana Schillera. V rámci programu bola odprezentovaná prednáška za Antidopingovú agentúru SR s názvom „Antidoping v rámci prevencie verejného zdravia“. Prednáška bola zameraná na legislatívne zadefinovanie Antididopingovej agentúry SR, jej strategické postavenie v rámci štruktúry športu na Slovensku. Ďalej bol odprezentovaný antidopingový vzdelávací program ako hlavný pilier prevencie boja proti dopingu v športe, ale aj mimo organizovaného športu. Kľúčové je vzdelávanie prostredníctvom hodnôt, ktoré môžu neskôr nasmerovať človeka k správnym rozhodnutiam a pomôcť tak zachovať integritu športu. Druhá oblasť antidopingového vzdelávania sa týkala ochrany zdravia ako verejného záujmu. Záverom boli predstavené praktické príklady implementácie antidopingového vzdelávania pre školy a deti.

# Odporúčané závery

1. **Rozšírenia spolupráce Antidopingovej agentúry SR s ďalšími partnermi z akademickej obce**

Spolupráca a výmena informácií medzi Antidopingovou agentúrou SR a vzdelávacími inštitúciami je kľúčová pri rozvoji nových projektov a partnerstiev. Prispieva k zlepšeniu ochrany zdravia a posilňuje hodnotové postoje v spoločnosti prostredníctvom športu.

1. **Pokračovanie v medzinárodnej spolupráci**

 Výmena skúseností a vedomostí na medzinárodne úrovni prispieva k rozvoju Antidopingovej organizácii SR.

1. **Implementácia nových projektov**

Možné zapojenie sa do medzinárodných projektov ako ďalšia príležitosť pre osobný profesionálny rast zamestnancov SADA.

# Osobitne vyhodnotený očakávaný prínos ZPC

Účasť na medzinárodnej vedeckej konferencii v Terezíne s názvom Psychologie zdraví a její význam pro současnou dobu priniesla významné prínosy pre našu organizáciu. Stretnutie umožnilo posilniť medzinárodnú spoluprácu s jednotlivými odborníkmi z oblasti psychológie. Ochrana duševného zdravia a zvyšovanie povedomia ohľadom kvality života mladých a dospelých ľudí začína byť prioritou každej spoločnosti. Hľadanie najlepších postupov a inšpirácií pre zlepšenie kvality života prinášajú diskusie a prezentácie z rôznych odborných tém.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasíme so zverejnením správy na internete.

**Správu vypracovali:**

PaedDr. Žaneta Csáderová, PhD.

 Riaditeľka

**Správu schválil:** Ing. Dušan Keketi

 Minister cestovného ruchu a športu SR